OpenLLM-France/wikimedia huggingface dataset:
# Centre d'Estudis Francesc Eiximenis

Centre d'Estudis Francesc Eiximenis (CEFE) és un centre d'estudis creat el 1961 per intel·lectuals cristians catalans procedents de la Lliga Espiritual de la Mare de Déu de Montserrat, encapçalats per Mossèn Josep Maria Bardés i Huguet, qui en fou cap fins a la seva mort el 1996. El 1972 es vinculà al Moviment Internacional d'Intel·lectuals Catòlics (MICC - Pax Romana) i fou reconegut com a federació Nacional Catalana del MICC. Des del 1984 té personalitat social i des del 1996 impulsa la iniciativa eclesiàstica Espai Obert. El seu objectiu és l'estudi de les qüestions entre fe i cultura i fomentar el diàleg entre la fe cristiana i els diversos aspectes de la cultura actual. Forma part de FOCIR.

## Presidents

* Josep Maria Bardés i Huguet (1961-1996)
* Manuel Ribas i Piera (1996-)

## Referències

* ↑ «Mossèn Josep Maria Bardés i Huguet», 07-04-1996. Arxivat de l'original el 2013-09-06. [Consulta: 23 abril 2016].
* 1 2 «Centre d'Estudis Francesc Eiximenis». Gran Enciclopèdia Catalana. Barcelona: Grup Enciclopèdia Catalana.
# Zbigniew Iwański

Zbigniew Iwański (Varsòvia, 4 d'agost de 1928 - 3 de febrer de 2019) fou un atleta polonès, especialista en el salt de llargada, que va competir durant la dècada de 1950.
En el seu palmarès destaca una medalla de plata en el salt de llargada del Campionat d'Europa d'atletisme de 1954, rere l'hongarès Ödön Földessy. Va guanyar dos campionats polonesos de llargada, el 1953 i 1955.

## Millors marques

* Salt de llargada. 7,58 metres (1957)

## Referències

* 1 2 «Nie żyje Zbigniew Iwański», 13-02-2019. Arxivat de l'original el 2019-02-13. [Consulta: 16 juny 2020].
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 22 abril 2020].
* ↑ «Track and Field Statistics». [Consulta: 16 juny 2020].
# Vladímir Vèksler

Vladímir Vèksler (Jitòmir, 19 de febrer de 1907 $^{(Julià)}$ - Moscou, 22 de setembre de 1966) Vladímir Iósifovitx Vèksler fou un prominent físic experimental soviètic.

## Biografia

Veksler va néixer a Zhitomir el 4 de març de 1907 a l'Imperi Rus en el si d'una família jueva.La família de Vèksler es va traslladar de Jitòmir a Moscou el 1915. A la capital russa es va graduar a l'Institut de l'Energia el 1931. D'ençà del 1936 va treballar a l'Institut de Física Lèbedev, on es va interessar pel desenvolupament del detector de partícules i per l'estudi dels raigs còsmics. Va participar en diverses expedicions a les muntanyes del Pamir i a l'Elbrús per tal d'estudiar la composició dels raigs còsmics. El 1944, va començar a treballar en el camp de la física dels acceleradors, on es va fer famós per la invenció del microtró, i el desenvolupament del sincrotró en independència d'Edwin McMillan, en el camp de la tècnica de l'acceleració de partícules; es va fer famós per haver formulat els principis bàsics del disseny de l'accelerador de partícules modern, que van propiciar el desenvolupament del sincrotró. El 1956 va fundar i dirigir el Laboratori d'Altes Energies dins l'Institut Unificat de Recerca Nuclear a Dubnà, on va ser un dels impulsors de la construcció d'un dels acceleradors de protons circulars més grans del món d'aleshores, juntament amb el de Protvinó, tots dos a l'óblast de Moscou.
Fou acadèmic corresponent de l'Acadèmia Soviètica de les Ciències des del 1946 i numerari d'ençà del 1958. A partir del 1963 va encapçalar el departament de física nuclear de l'Acadèmia. Del 1965 ençà fou l'editor en cap de la revista Iàdernaia Fízika ('Física Nuclear').
Va rebre nombrosos guardons, entre els quals el Premi Stalin (1951) el Premi Lenin (1959), l'Orde de la Bandera Roja del Treball (1962) i l'Atoms for Peace Award dels Estats Units (1963).

## Referències

* 1 2 «Faces and Places / The enduring legacy of Vladimir Veksler». CERN Courier, 04-06-2007. Arxivat de l'original el 4 de març 2016. [Consulta: 12 maig 2012].
* ↑ Veksler, V.I. «A New Method of Accelerating Relativistic Particles» (en rus). Dokl. Akad. Nauk SSSR, vol. 43, 1944, pàg. 346–348. Arxivat 2017-05-10 a Wayback Machine.
* ↑ Veksler, V.I. «About the New Method of Accelerating Relativistic Particles» (en rus). Dokl. Akad. Nauk SSSR, vol. 44, 1944, pàg. 393–396.
* 1 2 J. David Jackson and W.K.H. Panofsky. «EDWIN MATTISON MCMILLAN: A Biographical Memoir». National Academy of Sciences, 1996. [Consulta: 15 gener 2012].
* ↑ «Faces and Places / The enduring legacy of Vladimir Veksler». CERN Courier, 04-06-2007. Arxivat de l'original el 4 de març 2016. [Consulta: 12 maig 2012].
* ↑ McMillan, Edwin M. «Obituary. Vladimir Iosifovich Veksler». Physics Today, vol. 19, 11, 1966, pàg. 103–104. Bibcode: 1966PhT....19k.103M. DOI: 10.1063/1.3047795.
* ↑ «Faces and Places / The enduring legacy of Vladimir Veksler». CERN Courier, 04-06-2007. Arxivat de l'original el 4 de març 2016. [Consulta: 12 maig 2012].
# Šimonovce

Šimonovce és un poble i municipi d'Eslovàquia. Es troba a la regió de Banská Bystrica.

## Història

La primera menció escrita de la vila es remunta al 1221.
# Radimov

Radimov és un poble i municipi d'Eslovàquia que es troba a la regió de Trnava, a l'oest del país. El 2023 tenia 493 habitants.

## Història

La primera menció escrita de la vila es remunta al 1392.

## Referències

* ↑ «Trnavský kraj (Slovakia): Districts, Towns and Municipalities» (en anglès), 12 abril 2024. [Consulta: 23 juny 2024].
* ↑ «História» (en eslovac). Ajuntament de Radimov. [Consulta: 23 juny 2024].
# Przemysław Tytoń

Przemysław Tytoń ([pʂɛˈmɨswaf ˈtɨtɔɲ]; 4 de gener de 1987 a Zamość) és un futbolista professional polonès que actualment juga de porter pel FC Twente. És internacional amb la selecció polonesa.

## Palmarès

PSV
* KNVB Cup: 2011–12
* Johan Cruyff Shield: 2012
Ajax
* Eredivisie: 2021–22

## Referències

* 1 2 «Przemysław Tytoń - Career Honours». Soccerway.

## Enllaços externs

* Transfermarkt.co.uk Arxivat 2012-07-31 a Wayback Machine. (anglès)
* Perfil del jugador a 90minut.pl (polonès)
# Casa Trinxeria

La casa Trinxeria és una obra del municipi de Cassà de la Selva (Gironès) protegida com a bé cultural d'interès local.

## Descripció

Es tracta d'una casa urbana unifamiliar amb forta incidència formal en el conjunt de la plaça principal de Cassà. Es conserven parets interiors pintades i restes importants de mobiliari. Destaquem la façana: en els balcons el repertori decoratiu amb motius florals i elements d'una escena de cacera; les llindes neogòtiques flamígeres de les finestres; la mènsula del balcó semicircular de pedra artificial que representa Sant Jordi; també el coronament de la façana amb una cornisa i medallons que representen personatges històrics. La façana és tota arrebossada excepte el sòcol de la planta baixa que és de granit. Hi ha un interessant jardí amb una torre dipòsit i molí de vent per l'aigua del pou. La torre és d'inspiració mossàrab i és construïda amb rajol vist. També hi ha una capella particular en una habitació de la casa.

## Història

Els antecedents d'aquest edifici els tenim en la família Trinxeria d'Olot. La fundació d'aquest llinatge el trobem en el Rosselló abans del regnat de Carlemagne. Marcial de Trinxeria i de Bolós era el fill segon de la casa d'Olot. En casar-se amb Dolors Güitó i Genover, pubilla de la casa Güitó-Llac de Cassà passarà a residir en aquesta població l'any 1868. Va tenir una relació molt estreta amb la indústria del suro essent propietari de suredes i també advocat defensor dels interessos del sector.

## Referències

* 1 2 «Casa Trinxeria». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 24 desembre 2015].
# WWE One Night Stand

Extreme Rules és un esdeveniment anual de pagament per visió (PPV) produït per l'empresa de lluita lliure professional World Wrestling Entertainment (WWE) el mes de juny. Fins a l'edició del 2009, l'esdeveniment s'anomenava One Night Stand. L'esdeveniment es va crear el 2005 sota el nom de ECW One Night Stand, ja que es va fer amb la intenció de ser un PPV exclusivament de la marca ECW. El 2007, es va establir com un PPV amb la participació de les tres marques seguint el format de WrestleMania. Aquest és l'únic PPV on tots els combats es disputen amb normes extremes.

## Vegeu també

* Esdeveniments de pagament per visió de WWE
* World Wrestling Entertainment

## Enllaços externs

* Pàgina Oficial
# Marshall Taylor

Marshall Walter «Major» Taylor (Indianapolis, 26 de novembre de 1878 - Chicago, 21 de juny de 1932) fou un ciclista estatunidenc, professional des del 1896 fins al 1910. Es va centrar en el ciclisme en pista. El 1899 es proclamà Campió del món en velocitat sent el segon esportista negre en aconseguir un campionat mundial, rere el boxador canadenc George Dixon.
Taylor va haver de patir la forta discriminació racial habitual l'època, fins i tot la dels seus propis companys. Malgrat això, fou considerat un dels ciclistes més ràpids de principi de segle xx, marcant set rècords del món. Fou molt popular a Europa participant i guanyant nombroses curses.

## Palmarès

* 1899
** Campió del Món en Velocitat
* 1900
** Campió dels Estats Units en Velocitat

## Referències

* ↑ «Major Taylor - A Pioneer of cycling». UCI. [Consulta: 16 febrer 2016].

## Enllaços externs

* Fitxa a memoire-du-cyclisme.eu
* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# R2 y el caso del cadáver sin cabeza

R2 y el caso del cadáver sin cabeza és una pel·lícula espanyola de 2005 dirigida per Álvaro Sáenz de Heredia, i protagonitzada per Sancho Gracia, Jesús Bonilla, Pep Munné, Javier Gurruchaga, Juan José Pardo, Sandra Collantes i Michelle McCain.
Álvaro Sáenz de Heredia (El robobo de la jojoya o Aquí llega Condemor) dirigeix i escriu aquest musical d'humor negre amb una banda sonora que compta amb Javier Gurruchaga (R2) com a protagonista. Juan José Pardo, un jove actor conegut per haver estat presentador del "Club Disney", interpreta a l'Inspector Cárdenas i Sancho Gracia a l'Inspector en Cap. Completen la formació actors com Jesús Bonilla o Pepe Carabias.

## Sinopsi

L'Inspector Rupérez, R2, no està en el seu millor moment. Les seves últimes missions es compten per fracassos amb les seves respectives bregues de l'Inspector en Cap que, a més, està gelós d'ell perquè rep cartes del Palau de la Zarzuela.
Encara que R2 sap que sempre pot refugiar-se en el bar de Didi, on pot escoltar la música que li agrada, el seu és el carrer, i per això, al costat del seu inseparable Inspector Cárdenas, tracta de resoldre tots els casos que se li posen per davant emprant qualsevol mètode al seu abast. Així transcorre la seva vida fins que un dia troba un cas amb el qual es pot lluir: el xantatge d'un ric home de negocis l'esposa dels quals està amenaçada de segrest. No obstant això, R2 i Cárdenas hauran de passar algunes proves realment dures per a resoldre el misteri.

## Repartiment

* Javier Gurruchaga... Inspector Rupérez "R2"
* Ángel Alcázar
* Alex Amaral ... Antoine
* Jesús Bonilla... Suïcida
* José Carabias ... Taxista
* Sandra Collantes ... Ana María
* Isaac Gracia
* Sancho Gracia... Inspector en cap
* Luchi López ... Marga
* Michelle McCain... Didi
* Pep Munné... Robles
* Guillermo Ortega ... Justino
* Juanjo Pardo ... Cárdenas

## Crítiques

| « | L'acumulació de desficacis és tal que mou al fregament ocular constant. (...) Dolenta | » |
| — Javier Cortijo, diari ABC |||

## Nominacions

Va obtenir un total de nou nominacions als Premis Godoy 2005: pitjor pel·lícula, director, actor, actriu de repartiment, guió, direcció artística, banda sonora, vestuari i perruqueria i maquillatge. Tanmateix, no en va guanyar cap, ja que fou superada en gairebé totes les categories per Hot milk.

## Referències

* ↑ "R2 y el caso del cadáver sin cabeza". Detective a su pesar A: Interfilms, ISSN 2340-6690, Nº. 195 (ABR), 2005, págs. 46-47]
* ↑ R2 y el caso del cadáver sin cabeza a 20 Minutos
* ↑ R2 y el caso del cadáver sin cabeza a Fotogramas
* ↑ «R2 y el caso del cadáver sin cabeza»: Eso, que se la corten, ABC, 1 d'abril de 2005
* ↑ 'Kibris', 'Hot milk', 'R2' y 'Borjamari y Pocholo', candidatos a los Premios Godoy al peor cine español, El Mundo, 14 de desembre de 2005
* ↑ 'Hot Milk' arrasa en los Premios Godoy 2005, espinof.com
# Caves Rondel

Caves Rondel és una obra del municipi de Cervelló (Baix Llobregat) inclosa en l'Inventari del Patrimoni Arquitectònic de Catalunya.

## Descripció

L'edifici principal és una nau de 100 metres de llarg per 20 d'ample inspirada en les drassanes de Barcelona. A l'interior hi ha uns arcs principals amb una llum de 13,50 metres, i altres secundaris de 6 metres. L'estructura de formigó armat va ser projectat per l'enginyer Jaime Artigas.
Entre els anys 1970 i 1975, Lluís Bonet Garí va fer la Sala Noble. És una estança amb voltes d'aresta, d'inspiració romànica. En les claus de volta hi ha representat un gotim de raïm i una mà que recorda l'escut de Raïmat.
A l'interior de les caves hi ha una capella amb la Verge de Raïmat, feta en pedra i envoltada d'ampolles. Davant de l'entrada hi ha un jardí projectat per A. Bertrán Martí l'any 1963.

## Història

Les caves Rondel van ser fundades per la família Raventós l'any 1949. anteriorment, l'any 1945, Jesús Raventós i Manuel Pagés van obrir una bodega a Argentina però finalment la van tancar i van tornar a Espanya.
L'any 1951 van sortir de les caves les primeres ampolles de la marca Delapierre i, l'any 1957, les primeres de la marca Rondel. L'any 1958 es va projectar una nova fase de creixement per ampliar l'espai disponible per emmagatzematge. L'any 1976 es va construir la sala d'actes, sota la direcció de Lluís Bonet Garí, deixeble de Gaudí.

## Referències

* 1 2 3 4 5 «Caves Rondel». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 20 desembre 2015].
* ↑ «Sala d'actes de les caves Rondel (Cervelló - Baix Llobregat)». Pobles de Catalunya. [Consulta: 25 desembre 2015].
# WWE SmackDown vs. Raw 2008

WWE SmackDown vs. Raw 2008 (Exciting Pro Wrestling 9 al Japó) és un videojoc de lluita previst per ser llançat per la PlayStation 2, PlayStation 3, Xbox 360 i Wii, per les videoconsoles i la PlayStation Portable, i Nintendo DS per les consoles portàtils per THQ i desenvolupat per YUKE's Future Media Creators.
Serà el darrer videojoc de la saga de videojocs WWE SmackDown! basats en la promoció de la lluita lliure professional del World Wrestling Entertainment (WWE). Serà la continuació del videojoc del 2006, WWE SmackDown vs. Raw 2007, i serà el primer a incloure l'ECW. I serà el primer videojoc de la història dels videojocs de la WWE per les consoles de la setena generació.

## Personatges

Superestrelles
| Batista Bobby Lashley Chavo Guerrero Chris Benoit Chris Masters CM Punk Edge Elijah Burke Jeff Hardy John Cena Kane | Kevin Thorn Marcus Cor Von Randy Orton Rey Mysterio Ric Flair The Sandman Shawn Michaels Snitsky Triple H Umaga The Undertaker |
Dives
* Ashley
* Candice Michelle
* Kelly Kelly
* Melina
* Michelle McCool
* Mickie James
* Torrie Wilson
Comentaristes
| RAW Jim Ross Jerry "The King" Lawler | ECW Joey Styles Tazz | SmackDown! Michael Cole JBL |

## Tipus de lluites anunciades

* Hell in a Cell
* Ladder Match
* Hardcore Match/Extreme Rules
* First Blood
* Last Man Standing

## Marques anunciades

* Raw
* SmackDown!
* ECW

## Referències

* ↑ Arxivat 2007-05-06 a Wayback Machine. First Interview: SmackDown vs. Raw 2008, Data: 2007-05-09, Publicador: IGN
* ↑ Miller, Greg. «Smackdown vs. Raw 2008 Eyes-on» (en anglès), 30-03-2007. [Consulta: 17 desembre 2017].
* ↑ «The Number One Fighting Video Game Franchise Takes on Three New Platforms in [[WWE]](R) SmackDown(R) vs. Raw(R) 2008, Publicador: THQ, data: 2007-03-31». Arxivat de l'original el 2007-10-09. [Consulta: 18 juliol 2007].
* ↑ «G4TV». Arxivat de l'original el 2007-09-29. [Consulta: 17 desembre 2017].
* ↑ «Music – Music News, New Songs, Videos, Music Shows and Playlists from MTV». Arxivat de l'original el 2023-06-16. [Consulta: 17 desembre 2017].
* ↑ Dunham, Jeremy. «Two More For SVR '08» (en anglès), 03-07-2007. [Consulta: 17 desembre 2017].
* 1 2 3 «WWE Smackdown vs Raw 2008 beefed up for mobile». Pocket Gamer.
* ↑ «Gaming articles on Engadget» (en anglès). [Consulta: 17 desembre 2017].
* ↑ «1182175136.jpg (740x416 pixels)». archive.is, 11-07-2012. Arxivat de l'original el 2012-07-11 [Consulta: 23 agost 2014].
* ↑ «CAWs.ws». Arxivat de l'original el 2007-09-26. [Consulta: 17 desembre 2017].
* ↑ Dunham, Jeremy. «Pre-E3 2007: SmackDown vs. Raw 2008 Hands-on» (en anglès), 09-07-2007. [Consulta: 17 desembre 2017].

## Enllaços externs

* WWE SmackDown vs. Raw 2008 (NDS) Arxivat 2007-08-28 a Wayback Machine. | (PS2) Arxivat 2007-09-30 a Wayback Machine. | (PS3) Arxivat 2007-09-01 a Wayback Machine. | (PSP) Arxivat 2007-08-24 a Wayback Machine. | (Wii) Arxivat 2007-09-30 a Wayback Machine. | (Xbox 360) Arxivat 2007-09-30 a Wayback Machine. al GameSpot (anglès)
* WWE SmackDown vs. Raw 2008 (NDS) | (PS2) | (PS3) | (PSP) | (Wii) Arxivat 2011-05-22 a Wayback Machine. | (Xbox 360) a IGN (anglès)
# Épernay

Épernay és un municipi francès, situat al departament del Marne i a la regió del Gran Est. L'any 2004 tenia 26.000 habitants.
# Rasputin (cançó)

«Rasputin» és una cançó disco escrita per Frank Farian i interpretada pel grup disco Boney M. Es va publicar per primer cop primer el 1978 a l'àlbum de Boney M Nightflight to Venus.
La cançó és una balada mig biogràfica de Grigori Rasputin, un santó que va ser conseller de l'últim tsar de Rússia Nicolau II i la seva família a principis del segle xx. La cançó es burla de la fama de Rasputin com a amant de la tsarina Alexandra, com a santó curandero i com a intrigant polític. La música incorpora un fragment de "Uskudara Giderken", una canço tradicional turca.

## La lletra

La lletra de la cançó parla de Rasputin com a curandero del fill del tsar, Alexei, que era hemofílic, de Rasputin com a suposat amant de la tsarina Alexandra, de Rasputin com a intrigant polític que manipulava el tsar, i en la línia del tòpics del camp rus el consideren un gran bevedor i ballarí de la dansa dels cosacs, el kasatxok. Al final, parla de la llegenda de l'assassinat de Rasputin el 1916, quan suposadament va ser mort a trets després de sobreviure a un enverinament.
La lletra és en anglès (amb alguna paraula en alemany, com ara wunderbar per espectacularment) però la cançó va ser un gran èxit a Alemanya i a Rússia.
Traducció aproximada de la lletra de la cançó:
# Panteó de Maria Esturgó

El Panteó de Maria Esturgó és una obra del municipi de la Garriga (Vallès Oriental) inclosa en l'Inventari del Patrimoni Arquitectònic de Catalunya. Es troba al cementiri del municipi, que al seu torn està situat al recinte de La Doma.

## Descripció

De planta quadrada. Assentat al damunt d'un sòcol de maçoneria concertada. La paret està estucada amb sortints en forma de faixes horitzontals. Hi ha un medalló estucat amb motius florals. Canelobres metàl·lics adherits orgànicament a la paret.

## Història

És la primera i darrera obra funerària de Manel Joaquim Raspall. Hi apareixen els elements formals propis de la seva primera etapa com arquitecte: medalló i ferro forjat. La Maria Esturgó i Ventura era nascuda l'any 1841 a Sant Feliu de Codines i casada el 1869 amb Ramon Soler i Soler fabricant natural d'Artés.

## Referències

* 1 2 «Panteó de Maria Esturgó». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 10 juliol 2015].
* ↑ «Matrimonis.1869 Registre núm.1606». Arxiu Municipal Contemporani de Barcelona, 09-11-1869. [Consulta: 1r juny 2019].
# Mel·lífer de les Banda

El mel·lífer de les Banda (Myzomela boiei) és un ocell de la família dels melifàgids (Meliphagidae).

## Hàbitat i distribució

Habita manglars i boscos de les terres altes de les illes de Babar, Banda i Tanimbar, a les illes Petites de la Sonda.

## Referències

* ↑ «Mel·lífer de les Banda». Cercaterm. TERMCAT, Centre de Terminologia. Rev. 22/04/2022(català)
# Caves Pagès Entrena

Caves Pagès Entrena és un edifici del municipi de Piera (Anoia) inclòs en l'Inventari del Patrimoni Arquitectònic de Catalunya.

## Descripció

És un conjunt format per dues naus disposades en forma de L, de planta rectangular i coberta de teulada a dues vessants. El gran nombre d'obertures denota el seu origen fabril. Recentment una part de la nau més gran s'ha reformat aixecant la façana amb un frontó circular que amaga la teulada emfatitzant les llindes de les obertures i arrebossant-la.
Anteriorment havia estat una fàbrica de tractament de teixits, però sembla que en els seus orígens fou una fàbrica de paper. I abans fou molí fariner.

## Referències

* 1 2 «Caves Pagès Entrena». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 3 setembre 2015].
# Zeberio

Zeberio (basc) o Ceberio (castellà) és un municipi de la província de Biscaia, País Basc, pertanyent a la comarca d'Arratia-Nerbion. Limita al nord amb Ugao, Arrigorriaga, Zaratamo, Galdakao, Bedia i Igorre; al sud amb Orozko; a l'est amb Arantzazu i Artea; i a l'oest amb Arrankudiaga.
# Winslow (Arkansas)

Winslow és una població dels Estats Units a l'estat d'Arkansas. Segons el cens del 2000 tenia 399 habitants.

## Demografia

Segons el cens del 2000, Winslow tenia 399 habitants, 148 habitatges, i 108 famílies. La densitat de població era de 80,7 habitants/km².
Dels 148 habitatges en un 31,1% hi vivien nens de menys de 18 anys, en un 60,8% hi vivien parelles casades, en un 8,1% dones solteres, i en un 26,4% no eren unitats familiars. En el 22,3% dels habitatges hi vivien persones soles el 8,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,7 i el nombre mitjà de persones que vivien en cada família era de 3,18.
Per edats la població es repartia de la següent manera: un 28,6% tenia menys de 18 anys, un 8% entre 18 i 24, un 23,3% entre 25 i 44, un 25,8% de 45 a 60 i un 14,3% 65 anys o més.
L'edat mediana era de 38 anys. Per cada 100 dones de 18 o més anys hi havia 103,6 homes.
La renda mediana per habitatge era de 24.306 $ i la renda mediana per família de 28.125 $. Els homes tenien una renda mediana de 28.625 $ mentre que les dones 17.125 $. La renda per capita de la població era de 12.109 $. Entorn del 17,5% de les famílies i el 24% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Winslow». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 17 juliol 2010].
* ↑ «Geographic Comparison Table- Winslow». American Fact Finder. Oficina del Cens dels Estats Units, 12-01-2010.
# Óscar Gil

Óscar Gil és el nom dels següents personatges:
* Óscar Gil Osés (n. 1995), futbolista càntabre.
* Óscar Gil Regaño (Elx, Baix Vinalopó, 1998), futbolista valencià.
# Qaa

Qaa (àrab: القاع), El Qaa, Al Qaa o Maixarih al-Qaa és una vila de la governació de la Beqaa, Líban. Té una població principalment greco-catòlica.

## Referències

* ↑ L. Copeland; P. Wescombe Inventory of Stone-Age Sites in Lebanon: North, South and East-Central Lebanon, p. 49. Impr. Catholique, 1966 [Consulta: 29 agost 2011].